***Jenta som lekte med ilden*** (svensk: *Flickan som lekte med elden*) er en svensk film fra 2009, regissert av Daniel Alfredson. Den er basert på den prisvinnende romanen med samme navn av den svenske forfatteren og journalisten Stieg Larsson, annen bok i hans «Millennium-serie».

Handling
--------

Lisbeth Salander kjøper en ny større leilighet i Stockholm. Etter å ha kommet tilbake til Sverige, etter nesten ett helt år i utlandet, får Salander kontakt med bestevenninne, og tidligere partner Miriam Wu, og tilbyr Miriam å bo gratis i hennes tidligere leilighet - mot å videresende posten hennes til Lisbeths nye leilighet. Senere ønsker Salander å konfrontere advokat Nils Bjurman, etter å ha oppdaget at han har bestilt time hos en spesialist for å fjerne den store tatoveringen Lisbeth tvang ham til å gå med. Hun truer ham med en pistol, og advarer ham om å aldri fjerne tatoveringen som hun etset på magen hans. Samtidig ønsker «Magasinet Millennium» å ansette Dag Svensson, en ny journalist som planlegger å skrive en avsløring rundt prostitusjon og menneskehandel i Sverige.

Dags kjæreste, Mia Bergman, skriver samtidig på en doktorgrad-avhandling som skal handle om sexhandel. Dag Svensson er nesten ferdig med å skrive historien, og konfronterer de han ønsker å eksponere i artikkelen. Samtidig ber han også Blomkvist forhøre seg om noen som kaller seg for «Zala» som kan ha en tilknytning til Dags nåværende undersøkelser rundt sex-handel. Men en kveld ankommer Blomkvist leiligheten deres, og oppdager at begge to nylig har blitt drept. Drapsvåpenet kan spores tilbake til advokat Nils Bjurman, som også blir funnet død. Lisbeth Salander blir snart politiets hovedmistenkte, ettersom fingeravtrykkene hennes var på pistolen. Salander forteller Blomkvist at hun ikke drepte noen, og at han i steden burde lete etter den mystiske «Zala»

Blomkvist blir deretter kontaktet av Salanders tidligere trener og venn, Paolo Roberto. Mens han ikke er klar over hvor Salander befinner seg nå. Men Paolo blir vitne til at Miriam Wu blir kidnappet av Ronald Niedermann. Paolo følger etter dem til en øde låve, hvor han hører Niedermann slå Miriam for å få informasjon om Salander. Paolo klarer å redde henne. Niedermann setter fyr på hele låven, men de klarer å rømme. Blomkvist oppdager Lisbeths nye leilighet, hvor han også finner videoen av Nils Bjurman som voldtar Salander. Magasinet Millenium sporer opp Niedermann til et selskap eid av en Karl Axel Bodin. Men Salander har også oppdaget eiendommen hvor Niedermann og faren hennes, Alexander «Zala» Zalachenko nå holder til. Hun setter deretter hun på en personlig vendetta, for å kvitte seg med faren sin en gang for alle.

Skuespillere
------------

Michael Nyqvist.
* Michael Nyqvist som Mikael Blomkvist
* Noomi Rapace som Lisbeth Salander
* Lena Endre som Erika Berger – Blomqvists kollega
* Peter Andersson som Bjurman – den onde kuratoren
* Per Oscarsson som Holger Palmgren
* Sofia Ledarp som Malin Eriksson
* Paolo Roberto som seg selv
* Yasmine Garbi som Mimmi Wu
* Georgi Staykov som Sala
* Annika Hallin som Annika Giannini
* Tanja Lorentzon
* Sven Ahlström
* Magnus Krepper
* Ralph Carlsson

Referanser
----------

Eksterne lenker
---------------

* (en) *Jenta som lekte med ilden* på Internet Movie Database Rediger på Wikidata

* (no) *Jenta som lekte med ilden* hos Filmfront Rediger på Wikidata

* (sv) *Jenta som lekte med ilden* i Svensk Filmdatabas Rediger på Wikidata

* (da) *Jenta som lekte med ilden* i Danmark Nationale Filminstitut Rediger på Wikidata

* (en) *Jenta som lekte med ilden* på AllMovie Rediger på Wikidata

* (fr) *Jenta som lekte med ilden* på Allociné Rediger på Wikidata

* (nl) *Jenta som lekte med ilden* på MovieMeter Rediger på Wikidata

* (de) *Jenta som lekte med ilden* på filmportal.de Rediger på Wikidata

* (en) *Jenta som lekte med ilden* på Turner Classic Movies Rediger på Wikidata

* (en) *Jenta som lekte med ilden* på Rotten Tomatoes Rediger på Wikidata
* (no) *Jenta som lekte med ilden* hos Filmweb

| * v
* d
* r
Stieg Larsson |
| --- |
| Millennium-trilogien | *Menn som hater kvinner* (2005) **·** *Jenta som lekte med ilden* (2006) **·** *Luftslottet som sprengtes* (2007) |
| Filmene | *Menn som hater kvinner* (2009) **·** *Jenta som lekte med ilden* (2009) **·** *Luftslottet som sprengtes* (2009) **·** *The Girl with the Dragon Tattoo* (2011) |
| Relaterte artikler | Eva Gabrielsson **·** Lisbeth Salander **·** David Lagercrantz |